b'\n_START_ARTICLE_\nTom Watson\n_START_PARAGRAPH_\nThomas Sturges "Tom" Watson (s. 4. syyskuuta 1949) on yhdysvaltalainen golfaaja. _NEWLINE_Kansas Cityss\xc3\xa4, Missourissa syntynyt Watson perehtyi lajiin jo lapsena is\xc3\xa4ns\xc3\xa4 johdolla. H\xc3\xa4n aloitti ammattilaisuransa vuonna 1971, jolloin h\xc3\xa4n my\xc3\xb6s valmistui Stanfordin yliopistosta. H\xc3\xa4n oli vuonna 1993 Yhdysvaltain Ryder Cup -joukkueen kapteenina. _NEWLINE_Vuonna 2000 Golf Digest -lehti nimesi Watsonin kaikkien aikojen kymmenenneksi suurimmaksi pelaajaksi. H\xc3\xa4n on ollut PGA:n vuoden pelaaja kuuteen otteeseen ja voittanut kolme Vardon Trophya. H\xc3\xa4nelle my\xc3\xb6nnettiin vuonna 1988 paikka World Golf Hall of Famesta.'